La regidoria de Cultura de l'Ajuntament de Sagunt presenta la programació trimestral de primavera
22 de març 2021

![Imagen 1](/media/fnznht1a/2021-03-22-asun-moll-en-auditorio-mario-monreal-05.jpg)

La delegació de Cultura de l'Ajuntament de Sagunt ha presentat este matí la programació trimestral de primavera per als mesos d'abril, maig i juny de 2021, la qual estarà marcada per una gran varietat d'activitats en les quals es compliran amb totes les mesures de seguretat i higiene necessàries. Els diferents espais d'ús cultural de la ciutat acolliran un total de 8 obres teatrals, 8 actuacions musicals, 6 exposicions i la projecció de 6 pel·lícules, a més de la programació infantil específica per a Setmana Santa, tota ella gratuïta. 

  

La regidora de Cultura, Asun Moll, ha declarat que, gràcies a les noves restriccions, des del departament continuen treballant amb més ganes que mai per a impulsar de nou la cultura i, amb això, en l'agenda cultural. «**La Cultura ha tornat i ho ha fet amb majúscules perquè, com sabeu, Sagunt és un referent del nostre territori i mantindre l'activitat al nivell que es mereix requereix un esforç que el nostre departament no ha estalviat en cap moment. I és que, tant el personal com jo, com a regidora, estem convençuts que devem a la ciutadania el nostre esforç permanent, però també li ho devem a les companyies i artistes que es dediquen a oferir-nos els seus espectacles i que tan mal l'estan passant en estos moments. Així que, a Sagunt donem suport a la cultura i ho fem amb esta programació que us presentem**».

  

Totes les actuacions continuen a preus populars d'entre 6 i 9 euros i tota la programació infantil és gratuïta, amb la finalitat de fer accessible la cultura a la màxima població possible. Quant als horaris i mentre es mantinga la restricció de toc de queda actual, les actuacions es continuaran adaptant, per la qual cosa els divendres seran a les 19.30 h. i els dissabtes i diumenges a les 19 h.

  

Durant estos últims mesos de parada cultural en el qual s'ha hagut de paralitzar la programació, el departament ha aprofitat per a adequar i millorar els espais municipals per a posar-los a funcionar de nou en les condicions més òptimes possibles. La Casa de Cultura de Port de Sagunt, el Teatre de Begoña, l'Auditori Joaquín Rodrigo o el Centre Cultural Mario Monreal són la prova que, malgrat tot, el departament de Cultura mai para.

  

**Cinema**

  

Sis projeccions que es realitzaran en el Centre Cultural Mario Monreal i que continuan els diumenges a les 19 h. de forma gratuïta. Nomenar també que l'Associació Nautilius organitza els dilluns a la Casa de la Cultura del Port de Sagunt les projeccions participatives, a les quals convidem a participar. 

  

**Exposicions**

  

Quant a les exposicions, la Casa Municipal de Cultura acollirà tres d'elles: La Tira de Dones (31 de març); UJI Imaginaria/ Grup Fotogràfic ARSE (5- 28 de maig) i Aberto Biesok (2- 25 de juny). D'altra banda, les altres tres seran en el Centre Cultural Mario Monreal: Sara Silva (1 d'abril); IES Clot del Moro (6-29 de maig) i Grup Fotogràfic ARSE (3- 26 de juny).

  

**Música**

  

En total seran huit actuacions per a tots els gustos les que es podran gaudir este trimestre, una d'elles d'un artista valencià de referència com és Andreu Valor. També enguany hi haurà un concert de piano que s'emmarca en el cicle #PianodeBegonya. Destaca, entre altres, l'actuació musical del grup del moment Ciudad Jara. Sense deixar de costat el Festival de Tango, música a Capella, el grup de jazz Spanish Brass o artistes locals, entre altres. 

  

**Teatre**

  

Quant a les representacions teatrals seran un total de huit obres, tant en castellà com en valencià, les que es podran gaudir els pròxims mesos tant en Port de Sagunt com a Sagunt. Així mateix, i com és habitual, també hi ha una forta aposta per les creacions d'artistes i grups locals com, per exemple, l'obra Ay Carmela!, produïda per Dinos Teatro. Cal destacar que totes les actuacions seran d'àmbit autonòmic amb la finalitat de donar suport a la cultura de la nostra comunitat. 

  

**Programació infantil** 

  

Després del gran èxit de la programació infantil oferida per Nadal, s'ha apostat per continuar en la mateixa línia. Durant la Pasqua Màgica s'oferiran quatre espectacles gratuïts, tots ells a les 18 h a la Casa de Cultura de Port de Sagunt i en el Centre Cultural Mario Monreal. 

  

Entre ells, ens visitarà Jandro, integrant del Hormiguero, amb un espectacle de màgia i recuperem la funció Emportats, de Trócola Circo, premi millor espectacle de circ per les arts escèniques de l'Institut Valencià de Cultura. També oferim els musicals Alicia al país de les meravelles i Kids Rock Family. 

  

Amb este ampli programa, Asun Moll, assegura que «**som una ciutat referent en programació cultural durant esta situació que estem travessant. Ara el més important és omplir les localitats disponibles (per qüestions d'aforament) i demostrar que, de veritat, la cultura és segura i que som una ciutat de cultura**».

  

  

El programa de primavera es pot trobar en el següent enllaç: [http://www.aytosagunto.es/es-es/ayuntamiento/servicios/CulturaEducacion/Documents/AGENDA PRIMAVERA SAGUNT 2021.pdf](/es-es/ayuntamiento/servicios/CulturaEducacion/Documents/AGENDA PRIMAVERA SAGUNT 2021.pdf)

  

  

  

​

*   [](http://www.facebook.com/sharer.php?u=https://aytosagunto.es/va/actualitat/la-regidoria-de-cultura-de-l-ajuntament-de-sagunt-presenta-la-programacio-trimestral-de-primavera/ "Facebook")
*   [](http://twitter.com/share?url=https://aytosagunto.es/va/actualitat/la-regidoria-de-cultura-de-l-ajuntament-de-sagunt-presenta-la-programacio-trimestral-de-primavera/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-regidoria-de-cultura-de-l-ajuntament-de-sagunt-presenta-la-programacio-trimestral-de-primavera/ "Linked In")
*   [](mailto:?body=https://aytosagunto.es/va/actualitat/la-regidoria-de-cultura-de-l-ajuntament-de-sagunt-presenta-la-programacio-trimestral-de-primavera/)